वॉशिंगटन: अफगानिस्तान के एक शीर्ष दूत ने संयुक्त राष्ट्र सुरक्षा परिषद (यूएनएससी) में कहा कि पाकिस्तान के भीतर आतंक की सुरक्षित पनाहगाहों की मौजूदगी को लेकर विश्व निकाय के सदस्यों के बीच राय स्पष्ट है। यहां उन आतंकी ठिकानों के खिलाफ कार्रवाई की मांग भी उठी। अफगानिस्तान में यूएन के राजदूत महमूद सैकल ने सीधे-सीधे तो पाकिस्तान का नाम नहीं लिया लेकिन कहा कि उनकी सरकार ने क्षेत्र के एक देश द्वारा यूएनएससी के संकल्पों के उल्लंघन के बारे में विश्व निकाय को सबूत मुहैया करवाए हैं।